Egervár Község  Önkormányzati Képviselô-testületének
15 /2000. (X.1.) számu rendelete

a középületeknek és közterületeknek nemzeti és községi ünnepeken történô fellobogózásáról

Egervár  Község Önkormányzati Képviselô-testülete a Magyar Köztársaság nemzeti jelképeinek és a Magyar Köztársaságra utaló elnevezésnek a használatáról szóló 1995. évi LXXXIII. törvény 21. § (2) bekezdésében kapott felhatalmazás, valamint a helyi önkormányzatokról szóló 1990. évi LXV. törvény 16. § (1) bekezdése alapján a következô rendeletet alkotja:
1.	§.
(1)	A rendelet hatálya Egervár község közigazgatási területén kiterjed minden középületre és közterületre.

(2) Valamennyi középületet és közterületet fel kell lobogózni:
a)	március 15-én, az 1848–1849-es forradalom és szabadságharc kezdetének, a
      modern parlamentáris Magyarország megszületésének napján;
b) augusztus 20-án, államalapító Szent István ünnepén;
c) október 23-án, az 1956. évi forradalom és szabadságharc kezdetének, valamint a
   Magyar Köztársaság 1989. évi kikiáltásának napján;
d) Solymossy Emléknap minden év szeptember harmadik szombatja.

(3) A (2) bekezdésben felsorolt napokon középületekre a magyar nemzeti lobogót, önkormányzati tulajdonban lévô középületek esetében, valamint közterületeken a magyar nemzeti lobogót és Egervár község zászlaját kell kitûzni. 
2. §.
(1)	A magyar nemzeti lobogó beszerzésérôl a középület tulajdonosa, használója, közterületek tekintetében a polgármester gondoskodik.

(2)	Egervár Község zászlajának beszerzése és megfelelô tárolása a polgármester feladata.

(3) A nemzeti ünnepekrôl  történô méltó megemlékezés érdekében a fellobogózáskor tiszta, jó állapotban lévô zászlókat kell használni.
3. §.
(1)	A fellobogózást az ünnepet megelôzô napon 20 óráig, a zászlók leszedését az ünnepnap elteltét követô 10 órán belül kell elvégezni.

(2)	Közterületeken álló létesítményekre, különösen köz- és díszkivilágító berendezésekre, forgalomirányító jelzôlámpákra zászlótartót csak úgy szabad felszerelni, hogy a létesítmény üzemeltetését, karbantartását ne akadályozza, balesetet ne okozzon.

4. §.
(1)	Egervár Község polgármestere (a továbbiakban: polgármester) az 1. § (2) bekezdésében felsorolt ünnepeken kívül is elrendelheti Egervár község közterületeinek teljes vagy részleges fellobogózását.

(2)	A közterületek közül azokat, melyeket az ünnepi esemény jellegéhez képest fel kell lobogózni, a polgármester határozza meg.

(3)	A fellobogózás egyes útvonalakon vagy egyes útvonalak által határolt közterületekre is elrendelhetô.

(4)	Egyházak, társadalmi szervezetek, országos hatáskörû szervek jelentôs események alkalmából kérhetik a polgármestertôl a fellobogózás elrendelését, amennyiben vállalják annak költségeit.

(5) A magyar nemzethez, valamint Egervár polgárainak közösségéhez való tartozás jelképeként magánszemélyek, jogi személyek, jogi személyiséggel nem rendelkezô szervezetek is fellobogózhatják ingatlanukat. A Hivatal ellenérték megfizetésének fejében  Egervári zászlót bocsát a kérelmezôk rendelkezésére.
5. §.
Magyarország történelmének tragikus eseményei, valamint köztiszteletben álló, így különösen a Magyar Köztársaság közjogi méltóságai,a Zala Megyei Közgyûlés tagjai elhunyta,  a község  közéleti szereplőinek elhunyta, vagy tömegszerencsétlenség esetén a polgármester elrendelheti az önkormányzati tulajdonban lévô középületek, közterületek gyászlobogóval való fellobogózását, és a magyar nemzeti lobogó és Egervár zászlajának felvonását, majd félárbocra eresztését.
6. §.
Aki az e rendeletben foglalt kötelezettségeket megszegi, szabálysértést követ el és 
30 000 Ft-ig terjedô pénzbírsággal sújtható.
7. §.
(1) Ez a rendelet a kihirdetésétôl számított 30. napon lép hatályba.
(2) A rendelet kihirdetésérôl – a helyben szokásos módon – a jegyzô gondoskodik.

Egervár, 2000. szeptember 6.

          Győri József s.k.                             Dr.Ürmösiné Kőmives Eleonóra s.k.
                      polgármester                                              körjegyző

Záradék:
A rendelet 2000. október 1. napján kihirdetésre kerül.
Egervár, 2000. szeptember 11.

Dr.Ürmösiné Kőmives Eleonóra s.k.
körjegyző